[{"text_idx": "#000028", "text": "Codiad yn Lefel y Mo\u0302r"}, {"text_idx": "#000036", "text": "Cynnydd mewn adroddiadau o achosion yn ymwneud a\u0302 cherbydau dw\u0302r personol ar Arfordir De Penfro"}, {"text_idx": "#000038", "text": "Mae lansio cychod jet bach eisoes wedi\u2019i wahardd mewn nifer o leoliadau o amgylch Arfordir Penfro oherwydd ymddygiad reidwyr anghyfrifol a\u2019r niwsans sw\u0302n sy\u2019n cael ei achosi gan y peiriannau."}, {"text_idx": "#000039", "text": "Mae\u2019r adroddiadau diweddar yn cynnwys cerbydau dw\u0302r personol yn sgrialu yn o\u0302l ac ymlaen trwy\u2019r angorfeydd yn agos i\u2019r lan yn Dale a chafodd caiaciwr ddihangfa lwcus yn Freshwater East."}, {"text_idx": "#000041", "text": "\u201cYn gyffredinol, does dim llawer o groeso i weithgareddau swnllyd sy\u2019n tarfu ar eraill, fel reidio cerbydau dw\u0302r personol, ar Arfordir Penfro oherwydd eu heffaith ar nodweddion arbennig y Parc Cenedlaethol."}, {"text_idx": "#000042", "text": "\u201cLlonyddwch a distawrwydd yw rhai o\u2019r prif bethau y mae ein trigolion a\u2019n hymwelwyr yn eu gwerthfawrogi ac yn anad dim dyma beth mae ein bywyd gwyllt prin a gwarchodedig yn dibynnu arno. Gall ymddygiad un gyrrwr cerbyd jet o\u2019r fath ddifetha diwrnod cannoedd o bobl."}, {"text_idx": "#000043", "text": "\u201cGan fod cymaint o ymwelwyr o gwmpas, mae yna dipyn o bobl allan ar y mo\u0302r mewn cychod bach a caiacs, ac mae padlfyrddwyr yn benodol mewn perygl o gael eu troi drosodd gan donnau sy\u2019n cael eu creu gan gerbydau dw\u0302r personol."}, {"text_idx": "#000045", "text": "Mae unrhyw un sy\u2019n mynd ar y dw\u0302r o amgylch Arfordir Penfro yn cael eu hatgoffa i ddarllen a dilyn Cod Morol Penfro a lleihau unrhyw aflonyddu ar fywyd gwyllt fel eich bod chi\u2019n gallu cael y profiad gorau posib."}, {"text_idx": "#000047", "text": "I ddarganfod sut y gallwch chi fwynhau yn y mo\u0302r ar Arfordir Penfro gan darfu cyn lleied a\u0302 phosib ar fywyd gwyllt, ewch i wefan Cod Morol Penfro."}]